[{"text_idx": "#000000", "text": " \u2013 c\u0302ina kompanio pri elektronika komerco"}, {"text_idx": "#000001", "text": "Alibaba estas c\u0302ina kompanio pri elektronika komerco. G\u0302i fondig\u0302is en 1999 en Hangzhou, suda C\u0302inio kaj servas kiel negoca platformo sur interreto, kies profito g\u0302is septembro de 2012 atingis 485 milionojn da usonaj dolaroj kaj la enspezo 4100 milionojn. En la sama jaro la negoca sumo de g\u0302iaj du filiaj komercaj platformoj Taobao kaj Tmall ec\u0302 superis 1100 miliardojn da juanoj (egalvaloro de 170 milardoj da usonaj dolaroj), atingante totalan sumon de komerco pli grandan ol tiuj de la kompanioj eBay kaj Amazon."}, {"text_idx": "#000002", "text": "Raporto sur la marta numero de Ekonomiisto diris, ke pas\u0302o-post-pas\u0302e farig\u0302ante unu el la plej grandaj ekomonioj de la mondo C\u0302inio starigis alian mejlos\u0302tonon. La disvolvig\u0302o de la c\u0302ina elektronika merkato estas pli rapida ol tiu de Usono, kaj en la c\u0302ina merkato Alibaba okupas la plej gravan lokon. Fakte lau\u0306 diversaj kriterioj Alibaba jam estas taksata kiel la plej granda kompanio en la kampo de elektronika komerco en la mondo."}, {"text_idx": "#000003", "text": "Gvidi la elektronikan komercon en C\u0302inio"}, {"text_idx": "#000005", "text": "En 2003 Alibaba fondis la retejon Taobao, kiu servas rekte por konsumantoj kiel eBay. Nun en Taobao vendig\u0302as totale c\u0302. unu miliardo da varoj, kaj per tio g\u0302i sin vicigas inter la 20 retejoj kun la plej multaj vizitantoj de la mondo. Unuflanke la granda komerca skalo de Taobao ebligas al la konsumantoj viziti g\u0302iajn pag\u0302ojn por elekti varojn, multe altigante g\u0302ian reklaman valoron kiel konsekvenco. G\u0302uste per tio Taobao forrabis de Baidu kaj Google multe da reklama enspezo. Aliflanke, g\u0302ia sukceso evidente pruvis la avantag\u0302on de la reta merkato kompare kun la vendado c\u0302e tradiciaj butikoj. La postig\u0302inta podetala komerco ekster interreto en C\u0302inio motivis la pli rapidan disvolvig\u0302on de la elektronika komerco sur reto en tiu lando ol en evoluintaj landoj. Ekde 2003 la elektronika komerca merkato je 120% kreskis en C\u0302inio. En 2011 Taobao dividis sin en Itao, Taobao kaj Tmall; en 2012 Tmall s\u0302ang\u0302is sian c\u0302inan nomon kiel Tianmao kiu servas kiel platformo inter komercistoj kaj konsumantoj simile kiel Amazon kaj ebligis al c\u0302inaj konsumantoj ac\u0302eti varojn kun fabrikmarkoj famaj en la mondo kiel Disney au\u0306 Levi's."}, {"text_idx": "#000006", "text": "Fakte Alibaba s\u0302uldas sian sukceson al sia preciza fiksado de du strategiaj celoj."}, {"text_idx": "#000007", "text": "La unua celo estas: redukti la koston en serc\u0302ado. Peter Williamson el la Judge-a Komerca Kolegio sub Brige-Universitato diris, ke la kialo de la rapida disvolvig\u0302o de la servo pri komercantoj-al-komercantoj de Alibaba kus\u0302as en tio ke g\u0302i solvis la problemojn pri inform-manko kaj pri alta kosto pri inform-serc\u0302ado. La g\u0302usta fiksado de tiu c\u0302i celo helpis al Alibaba profiti el la unua kunfandig\u0302a tajdo de la c\u0302ina kaj tutmonda ekonomioj."}, {"text_idx": "#000008", "text": "La dua: starigi konfidon. Alibaba fondis , retpaga sistemo surbaze de la triaflanka garantio dum negocoj, nome nur post aprobo de la ac\u0302etantoj, la pago transdonig\u0302os de al la vendintoj. Tiamaniere ili starigis efikan konfidon."}, {"text_idx": "#000009", "text": "Lastjare Alibaba per la donitaj\u0302oj kolektitaj en sia elektronika komerco disvolvis novan kampon. Ekzemple la ekspresa transportado pri varoj el la platformo de Alibaba okupis 60% de tiuj de la tuta lando. Tiuj donitaj\u0302oj helpis al g\u0302i pli klare ekscii la kutimojn de kelkcent milionoj da konsumantoj kaj kompanioj. Antau\u030c tri jaroj depende de la donitaj\u0302oj pri la negocoj sur la platformo, Alibaba ekliveris servon alprunti malgrandan sumon (mezaverag\u0302e 8 000 usonaj dolaroj) por la kompanioj, kiuj malfacile akiras alprunton el bankoj. En 2012 la totala prutita sumo de Alibaba atingis 600 milionojn da usonaj dolaroj. Estas atendinte, ke g\u0302is la fino de 2013 la sumo atingos 2 miliardojn da usonaj dolaroj. Fakte tiamaniere Alibaba iasence antau\u030cenpus\u0302is la flekseblecon de la c\u0302inaj financaj politikoj pri la malgrandaj entreprenoj."}, {"text_idx": "#000010", "text": "Alibaba foje refoje havas kreivajn agadojn, nome antau\u030c nelonge g\u0302i kunlabore kun la Ping'an-a Asekura Kompanio kaj fondis firmaon pri asekuro."}, {"text_idx": "#000011", "text": "Krome C\u0302inio estas la plej granda merkato pri inteligentaj pos\u0302telefonoj, kies vendkvanto kreskis de 2 miliardoj da juanoj en 2010 al 5.3 miliardoj da juanoj en 2012, okupante c\u0302irkau\u0306 4% de la totala sumo de elektronika konsumado. Por pli bone utiligi tiun fonton lastatempe Alibaba kolektis grupon da ing\u0302enieroj al pos\u0302telefonaj sekcioj."}, {"text_idx": "#000012", "text": "Pojekto por la surborsigo de akcioj"}, {"text_idx": "#000013", "text": "Nun Alibaba reorganizis sin en 25 sekciojn. En majo c\u0302i-jare Lu Zhaoxi ekfunkciis kiel la c\u0302efa plenuma oficisto kaj Ma Yun, la fondinto, kiel c\u0302efo de la direkcio. C\u0302io c\u0302i tio estas preparo por la surborsigo de g\u0302iaj akcioj. G\u0302i estos la plej atentinda tiuspeca projekto post tiu de Facebook en la pasinta jaro. La totala valoro de Alibaba post la surborsigo kredeble atingos inter 55 miliardoj kaj 120 miliardoj da usonaj dolaroj."}, {"text_idx": "#000014", "text": "Sendube la akci-surborsigo de Alibaba altiris al si pli da atento de la mondo. G\u0302i disponigos al la investantoj platformon kun granda altira kapablo. La ekonomiisto Gordon Orr diris, ke en la sekvaj kvin jaroj Alibaba farig\u0302os unu el la plej valoraj kompanioj de la mondo, kaj g\u0302ia pojara negoca sumo atendinte superos 1000 miliardojn da usonaj dolaroj."}, {"text_idx": "#000015", "text": "La s\u0302ang\u0302ig\u0302o de maniero per kiu la c\u0302ina ekonomio kreksas, la kresko de c\u0302inaj konsumantoj kaj la disvolvig\u0302o de c\u0302inaj entreprenoj donis al Alibaba novajn eblecojn. Sur la platformoj de Alibaba kolektig\u0302is pli ol 6 milionoj da vendantoj, multe akcelante g\u0302is nun malgrandan efikon de detala komerco kaj malaltan produktkapablon de rilata transportado. Kaj kun ekspansio de la nova merkato Alibaba havigos al si pli da kapabloj por transformi la c\u0302inan ekomonion de akcelado per investado al tiu per konsumado."}]